joelniklaus/EU_Wikipedias huggingface dataset:
Ντίβα (ταινία)

Η Ντίβα (αγγλικά: Diva), είναι Γαλλική ταινία του 1981 σε σκηνοθεσία  Ζαν-Ζακ Μπενέξ, από την ομώνυμη νουβέλα του Ντελακόρτα, σε σενάριο του συγγραφέα και του σκηνοθέτη.

Πλοκή  
Ο Ζιλ είναι ένας νεαρός παριζιάνος ταχυδρόμος που λατρεύει τη μαύρη Αμερικανίδα τραγουδίστρια της όπερας Cynthia Hawkins. Κατά τη διάρκεια μιας συναυλίας της και κατά παράβαση της επιθυμίας της, ο Ζυλ την ηχογραφεί μ' ένα υψηλής ποιότητας μαγνητόφωνο. Στη συνέχεια, κλέβει από το καμαρίνι της το φόρεμα που φορούσε.

Αργότερα, ο Ζιλ βρίσκει μια ηχογραφημένη κασέτα με την ηχογραφημένη μαρτυρία μιας δολοφονημένης πόρνης, που κατονομάζει έναν ανώτερο αξιωματικό της αστυνομίας, ως τον επικεφαλής σ' ένα κύκλωμα διακίνησης ναρκωτικών και πορνείας. Ο Ζιλ καταδιώκεται από δύο γκάνγκστερ που θέλουν να αποκτήσουν την ηχογράφηση της συναυλίας της Cynthia Hawkins. Επιπλέον, καταδιώκεται και από τους μπράβους του διεφθαρμένου αστυνομικού που θέλουν να αποκτήσουν την ηχογραφημένη μαρτυρία που τον ενοχοποιεί. 

Ο Ζιλ γνωρίζεται με μια νεαρή γαλλο-βιετναμέζα την Άλμπα και τον μυστηριώδη φίλο της Γκοροντίς οι οποίοι τού προσφέρουν καταφύγιο και προστασία. Ο Ζιλ επιστρέφει το φόρεμα στην τραγουδίστρια και την προστατεύει από τον εκβιασμό που την ασκούν οι δύο γκάνγκστερ. Ο Γκοροντίς προστατεύει τον Ζιλ από τους μπράβους του διεφθαρμένου αστυνομικού.

Βραβεία 
 Βραβείο Σεζάρ Πρωτοεμφανιζόμενου Σκηνοθέτη
 Σεζάρ Μουσικής
 Σεζάρ Φωτογραφίας
 Σεζάρ Ήχου

Κριτικές  
Η Ντίβα είναι η πρώτη ταινία του Ζαν Ζακ Μπενέξ ενός Γάλλου σκηνοθέτη με θητεία στη διαφήμιση, που στην εποχή του διαφοροποιήθηκε από την κυρίαρχη ρεαλιστική τάση του γαλλικού σινεμά. Η ταινία στην αρχή αντιμετωπίσθηκε αρνητικά από την κριτική αλλά βρήκε ανταπόκριση στο κοινό και έμεινε για ένα ολόκληρο χρόνο στις αίθουσες. Οι αμερικανικές θετικές κριτικές βοήθησαν επίσης στην επιτυχία.

Η ταινία απέκτησε ένα cult status και θεωρήθηκε ως μια αισθητική πρόταση ανανέωσης του ευρωπαϊκού κινηματογράφου του δημιουργού. Υπήρξε η ταινία η πιο εμβληματική εκπρόσωπος της τάσης “σινεμά της εικόνας”. Παράλληλα, η ταινία συνεχίζει την παράδοση του φιλμ νουάρ και του γαλλικού αστυνομικού.

Παραπομπές

Εξωτερικοί σύνδεσμοι 
 Η  

Γαλλικές ταινίες
Ταινίες του 1981
Γαλλόφωνες ταινίες
Ταινίες σε σκηνοθεσία Ζαν-Ζακ Μπεντέξ
Γαλλικές θρίλερ ταινίες μυστηρίου
Γαλλικές ψυχολογικές θρίλερ ταινίες
Ταινίες τοποθετημένες στο Παρίσι
Θεοβάλδος ο Πρεσβύτερος

Ο Θεοβάλδος ο Πρεσβύτερος (πρίν το 890 - 917/943) από τον Οίκο του Μπλουά ήταν κόμης του Σαρτρ στη μεσαιωνική Γαλλία. Είναι ο γενάρχης του Οίκου, που μέλη του έγιναν κόμητες της Καμπανίας και βασιλείς της Ναβάρρας. Λέγεται ότι αγόρασε την κομητεία του Σαρτρ από τον Χάστινγκ και έτσι εγκαθίσδρυσε κληρονομική εξουσία εκεί, στα τέλη του 19ου αιώνα. Είναι καλά γνωστός ως ο πατέρας του Θεοβάλδου Α΄ κόμη του Μπλουά, που προσπάθησε να σφετεριστεί τον Ριχάρδο τον Ισχυρό κόμη του Ρουέν το 960.

Οικογένεια

Παντρεύτηκε τη Ρισέντ ντε Μπουρζ και είχε τέκνα:

 Θεοβάλδος Α΄ του Μπλουά 913-975, κόμης του Μπλουά.
 Ζεριότ γενν. 914.

Παραπομπές

Πηγές

Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany, J. A. Stargardt, 1984)
Freeman, Edward (1930). The preliminary history to the election of Eadward the Confessor (3 ed.). Oxford: Clarendon Press. 

Οίκος του Μπλουά
Μαρία Ιωάννα Μπατίστη της Σαβοΐας-Νεμούρ

Η Μαρία-Ιωάννα-Μπατίστη, ιταλ. Marie-Jeanne Baptiste (11 Απριλίου 1644 - 15 Μαρτίου 1724) από τον Οίκο της Σαβοΐας ήταν κόρη του δούκα του Νεμούρ και με τον γάμο της έγινε δούκισσα της Σαβοΐας.

Βιογραφία
Ήταν η πρώτη κόρη του Καρόλου-Αμεδαίου δούκα του Νεμούρ και της Ελισάβετ των Βουρβόνων, κόρης του Κάισαρα δούκα του Βαντόμ.

Οικογένεια
Παντρεύτηκε το 1665 τον Κάρολο-Εμμανουήλ Β΄ δούκα της Σαβοΐας και είχε τέκνο:
 Βίκτωρ-Αμεδαίος Β΄ 1666-1732, δούκας της Σαβοΐας, μετέπειτα βασιλιάς της Σικελίας και μετά της Σαρδηνίας.

Παραπομπές

Πηγές
 Oresko, Robert (2004). "Maria Giovanna Battista of Savoy-Nemours (1644-1724): daughter, consort, and Regent of Savoy". In Campbell Orr, Clarissa (ed.). Queenship in Europe 1660-1815: The Role of the Consort. Cambridge University Press. pp. 16–55. ISBN 0-521-81422-7.

Οίκος της Σαβοΐας
Πριγκίπισσες της Σαβοΐας
Δούκισσες της Σαβοΐας
Γαλλίδες δούκισσες
Μπιάνκα Λάντσια

Η Μπιάνκα/Λευκή ή Βεατρίκη, ιταλ. Bianca/Blanca ή Beatrice (π. 1210 - π. 1246) από τον Οίκο των Λάντσια ήταν Ιταλίδα ευγενής, ερωμένη του Φρειδερίκου Β΄ της Γερμανίας. Παντρεύτηκαν όταν η Μπιάνκα ήταν στην επιθανάτιο κλίνη της και έτσι ο γάμος θεωρείται αντικανονικός.

Βιογραφία
Γεννήθηκε στο Αλιάνο του Πεδεμοντίου και οι πρόγονοί της ήταν Γιβελίνοι (οπαδοί του βασιλιά της Γερμανίας). Από αυτούς, ο Μάνφρεντ Α΄ Λάντσια (άκμασε 1160-1214) ήταν λογχοφόρος του Φρειδερίκου Α΄ της Γερμανίας, ο οποίος τον όρισε μάργραβο της Μπούσκα. Από τη λόγχη = ιταλ. lancia πήρε το επώνυμό του. Η Μπιάνκα ήταν εγγονή του:
 από την κόρη του (Μπιάνκα;) και ενός ανώνυμου (γιου του Γουλιέλμου ντι Μονκούκο και της Μπέλα ντι Αλιάνο).
 από τον γιο του Βονιφάτιο ντι Αλιάνο και μίας ανώνυμης.
 από τον γιο του Μάνφρεντ Β΄ και τη (;) Μπιάνκα ντι Μαλέττα. Στην περίπτωση αυτή είχε επτά αδέλφια.

Οικογένεια
Ως ερωμένη του Φρειδερίκου Β΄ των Χοενστάουφεν δούκα της Σουαβίας & βασιλιά της Γερμανίας, είχε τέκνα:
 (Κωνσταντία) Άννα 1230-1307, παντρεύτηκε τον Ιωάννη Γ΄ Βατάτζη Αυτοκράτορα των Ρωμαίων στη Νίκαια. Γεννήθηκε Κωνσταντία και βαφτίστηκε Ορθόδοξη με το όνομα Άννα.
 Μάνφρεντ 1232-1266, βασιλιάς της Σικελίας. Νυμφεύτηκε σε 2ο γάμο την Ελένη Αγγελίνα, κόρη του Μιχαήλ Β΄ δεσπότη της Ηπείρου. Η κόρη τους:
 Βεατρίκη 1260-1307, παντρεύτηκε τον Μάνφρεντ Δ΄ των Αλεράμιτσι μαρκήσιο του Σαλούτσο.
 Βιολάντε 1233-1264, παντρεύτηκε τον Ρικόρντο Σανσεβερίνο κόμη της Καζέρτα.

Παραπομπές

Πηγές
 Natale Ferro, "Chi fu Bianca Lancia di Agliano", in _Bianca Lancia d'Agliano, fra il Piemonte e il regno di Sicilia: Atti del convegno (Asti-Agliano, 28-29 aprile 1990)_, edited by Renato Bordone, Ricerche di storia locale 4 (Alessandria, 1992) pp 55–80. (in Italian) (Reference provided by Peter Stewart on soc.genealogy.medieval)
 "Monumenta Germaniae Historica"[permanent dead link], using Search Term : "Salimbene, Bianca" will display : "Cronica fratris Salimbene de Adam ordinis Minorum" i.e. "The Chronicle of brother Salimbene de Adam, order of Minors"

Βασίλισσες της Ιταλίας
Βασίλισσες της Γερμανίας
Ελισάβετ της Πομερανίας

Η Ελισάβετ, πολων. Eliška (π. 1347 - 15 Απριλίου 1393) από τον Οίκο των Γκρίφφινς ήταν κόρη του δούκα της Πομερανίας και με τον γάμο της έγινε κόμισσα του Λουξεμβούργου και βασίλισσα της Βοημίας & Γερμανίας.

Βιογραφία
Ήταν η πρώτη κόρη (1η από τον 1ο γάμο) του Μπόγκισλαβ Ε΄ δούκα της Πομερανίας και της Ελισάβετ των Πιαστ, κόρης του Καζιμίρ Γ΄ της Πολωνίας.

Οικογένεια
Παντρεύτηκε το 1363 τον Κάρολο Δ΄ του Οίκου του Λουξεμβούργου βασιλιά της Βοημίας & Γερμανίας και είχε τέκνα:
 Άννα 1366-1394, παντρεύτηκε τον Ριχάρδο Β΄ της Αγγλίας.
 Σιγισμούνδος 1368-1437, βασιλιάς της Ουγγαρίας, Βοημίας & Γερμανίας και εκλέκτορας του Βρανδεμβούργου.
 Ιωάννης 1370-1396, δούκας του Γκέρλιτς.
 Μαργαρίτα 1373-1410, παντρεύτηκε τον Ιωάννη Γ΄ μπουργκράβο της Νυρεμβέργης.
 Κάρολος, Ερρίκος απεβ. 1 έτους.

Πηγές
 J. Fidler, České královny [Queens of Bohemia] (Havlíčkův Brod, 2004)
 KAVKA, František. Čtyři ženy Karla IV. Královské sňatky. Praha ; Litomyšl : Paseka, 2002. 189 s. ISBN 80-7185-493-X.

Παραπομπές 

Αυτοκράτειρες της Αγίας Ρωμαϊκής Αυτοκρατορίας
Οίκος της Πομερανίας
Βασίλισσες της Ιταλίας
Τζούνκο Ταμπέι

Η Τζούνκο Ταμπέι (, 22 Σεπτεμβρίου 1939 στο Μιχάρου του Νομού Φουκουσίμα  - 20 Οκτωβρίου 2016 στο Καβαγκόε  ) ήταν Ιαπωνέζα ορειβάτισσα. Στις 16 Μαΐου 1975 έφτασε στην κορυφή του Έβερεστ. Είναι η πρώτη γυναίκα που έφτασε στην κορυφή του Έβερεστ.

ζωή 
Όταν η Ταμπέι επισκέθφηκε το Εθνικό Πάρκο Νικκόου στην ηλικία των 10 ετών, αυτή η εμπειρία άλλαξε τη ζωή της. Σπούδασε αγγλική λογοτεχνία στο Πανεπιστήμιο Σόουουα και εντάχθηκε στην τοπική ορειβατική λέσχη. Το 1969 ίδρυσε ορειβατικό σύλλογο. Μαζί με τον σύζυγό της ανέβηκαν στη κορυφή του Φούτζι, του Μάτερχορν και πολλών άλλων βουνών στην Ιαπωνία και άλλες χώρες του κόσμου.

Το 1972 η Ταμπέι είχε πλέον αναδειχθεί σε μία από τις καλύτερες ορειβάτισσες στην Ιαπωνία. Η εφημερίδα Yomiuri Shimbun και το τηλεοπτικό κανάλι Nippon TV αποφάσισαν να συγκροτήσουν μια ομάδα αποτελούμενη εξολοκλήρου από γυναίκες, η οποία θα ανέβαινε στο Έβερεστ. Επελέχθησαν 15 άτομα, μεταξύ άλλων και η Τζούνκο Ταμπέι.

Η δεκαπενταμελής γυναικεία ομάδα έφθασε στο Κατμαντού την άνοιξη του 1975 βοηθούμενες από μια ομάδα Σέρπα. Ακολούθησαν την ίδια διαδρομή με τους Τένσινγκ Νοργκέι και Έντμουντ Χίλαρι.

Το 1992, η Τζούνκο Ταμπέι έγινε η πρώτη γυναίκα που ανέβηκε στις Επτά Κορυφές.

Ονομάστηκαν προς τιμήν της 
Στις 23 Μαΐου 2000, ο αστεροειδής 6897 Ταμπέι πήρε το όνομά της.

Παραπομπές 

Γυναίκες
Ιάπωνες
Γωγώ Καρτσάνα

Η Γωγώ Καρτσάνα (Αθήνα, 29 Μαρτίου 1990) είναι Ελληνίδα ηθοποιός.

Βιογραφία
Γεννήθηκε στην Αθήνα αλλά μεγάλωσε στα Τρίκαλα απ' όπου κατάγεται. Ξεκίνησε την ενασχόληση της με την υποκριτική από μικρή ηλικία, παίζοντας όταν ήταν οκτώ ετών τη Σταχτοπούτα στο θέατρο Αχίλλειον στα Τρίκαλα. Είναι απόφοιτη Τμήματος Οικονομικής Επιστήμης της Σχολής Οικονομικών Επιστημών του Οικονομικού Πανεπιστημίου Αθηνών (Πρώην Ανωτάτη Σχολή Οικονομικών και Εμπορικών Επιστημών), και του Θέατρου Τέχνης Κάρολος Κουν.

Προσωπική ζωή 
Τον Δεκέμβριο του 2018, παντρεύτηκε τον σύντροφο της, Γιώργο Πενταφράγκα στο Εκουαδόρ και απέκτησαν έναν γιο, τον Κωνσταντίνο (γενν. 2021).

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Κατάλογος πρωθυπουργών της Λετονίας

Ο πρωθυπουργός της Λετονίας είναι ο επικεφαλής της κυβέρνησης. Διορίζεται από τον πρόεδρο της Λετονίας και, σύμφωνα με το σύνταγμα της χώρας, πρέπει να είναι σε θέση να έχει την υποστήριξη του κοινοβουλίου. 

Ο πρώτος πρωθυπουργός ήταν ο Κάρλις Ούλμανις, ο οποίος ανέλαβε καθήκοντα στις 18 Νοεμβρίου 1918.

Η πρώτη γυναίκα πρωθυπουργός της χώρας ήταν η Λαϊμντότα Στραουγιούμα από τις 23 Ιανουαρίου 2014 έως τις 11 Φεβρουαρίου 2016. Ο σημερινός πρωθυπουργός είναι ο Αρτούρς Κρισιάνις Καρίνς από τις 23 Ιανουαρίου 2019.

Κατάλογος

1918-1940 
Πολιτικό κόμμα:

1990–σήμερα 

Από τις 4 Μαΐου 1990 έπειτα από την υιοθέτηση της Διακήρυξης της Αποκατάστασης Ανεξαρτησίας της Δημοκρατίας.

Πολιτικό κόμμα:

 Σημειώσεις
 Στη διάρκεια του Πολέμου της Ανεξαρτησίας 1918–1920 , η Λετονία είχε δύο διαφορετικές κυβερνήσεις: την κυβέρνηση της Σοβιετικής Λετονίας, με επικεφαλής τον Πέτερις Στούτσκα, και την κυβέρνηση του Αντρίεβς Νιέντρα, υποστηριζόμενη από τους Γερμανούς της Βαλτικής. Σε ορισμένες πηγές αναφέρονται οι κυβερνήσεις των Στούτσκα και Νιέντρα.

 Στις 15 Μαΐου 1934 ο πρωθυπουργός Ούλμανις διέλυσε το κοινοβούλιο και απαγόρευσε όλα τα πολιτικά κόμματα, μη εξαιρουμένου του δικού του (Ένωση Αγροτών), επιβάλλοντας αυταρχική διοίκηση.

 Ήταν αρχηγός μαριονέτα, διορισμένος από τις σοβιετικές αρχές. Μη αναγνωρισμένος από την λετονική κυβέρνηση.

Παραπομπές 

 
Λετονια
Αθανάριχος

Ο Αθανάριχος ή Ατανάριχος (λατιν. Athanaricus, θάν. 381 μ.Χ.) ήταν ηγεμόνας πολλών φυλών των Θερβιγγιανών Γότθων επί τουλάχιστον δύο δεκαετίες τον 4ο αιώνα. Σε όλη σχεδόν τη διάρκεια της ηγεμονίας του, ο Αθανάριχος αντιμετώπιζε εισβολές στα εδάφη του από τη Ρωμαϊκή Αυτοκρατορία, τους Ούννων, αλλά και έναν εμφύλιο πόλεμο. Θεωρείται ο πρώτος βασιλιάς των Βησιγότθων, που αργότερα κυρίευσαν και την ίδια τη Ρώμη, προτού εγκατασταθούν στην Ιβηρία και ιδρύσουν εκεί το Βησιγοτθικό Βασίλειο.

Βιογραφικά στοιχεία

Ο Αθανάριχος, γιος του Αορίχου, εμφανίζεται για πρώτη φορά στην Ιστορία το 367-369, με τους πολέμους του κατά του Ρωμαίου Αυτοκράτορα Ουάλη. Το 369, μετά τη Μάχη του Νοβιόδουνου (στη σημερινή Ρουμανία), διαπραγματεύθηκε μια ευνοϊκή συμφωνία για τον λαό του. Κατά τη διάρκεια της ηγεμονίας του Αθανάριχου, πολλοί υπήκοοί του είχαν προσηλυτισθεί στον Αρειανισμό (αίρεση του Χριστιανισμού), κάτι που έβρισκε τον Αθανάριχο αντίθετο, καθώς φοβόταν ότι ο Χριστιανισμός γενικότερα θα κατέστρεφε τον γοτθικό πολιτισμό. Σύμφωνα με τον Σωζομενό, περισσότεροι από 300 Χριστιανοί σκοτώθηκαν στον Διωγμό του Αθαναρίχου κατά τη δεκαετία του 370, με γνωστότερο ίσως τον Άγιο Νικήτα.

Ο Φριτιγέρνης, αντίπαλος του Αθανάριχου, ήταν οπαδός του Αρειανισμού και ευνοούμενος του, επίσης Αρειανού, Ουάλη. Από το 371 έως το 375 ο Αθανάριχος πολέμησε τον Φριτιγέρνη σε εμφύλιο πόλεμο. Μαζί με τους στρατηγούς του Μουνδέριχο και Λαγγαρίμανο (Lagarimanus), ο Αθανάριχος ηττήθηκε αργότερα από τους εισβάλλοντες Ούννους. Καταφεύγοντας προσωρινώς στα Καρπάθια Όρη, ο Αθανάριχος έγινε δεκτός αργότερα με μεγάλες τιμές από τον Μέγα Θεοδόσιο στην Κωνσταντινούπολη το 381, οπότε και υπέγραψε συνθήκη φιλίας με τη Ρωμαϊκή Αυτοκρατορία.

Ο Σωκράτης ο Σχολαστικός, ο Σωζομενός και ο Ζώσιμος αναφέρονται στις συγκρούσεις μεταξύ Φριτιγέρνη και Αθαναρίχου. Αντιθέτως, ο Αμμιανός Μαρκελλίνος και ο Φιλοστόργιος δεν κατέγραψαν τέτοιες συγκρούσεις.

Λίγο καιρό μετά την άφιξή του στην Κωνσταντινούπολη, ο Αθανάριχος πέθανε από κάποια νόσο. Ο Θεοδόσιος τον κήδευσε με τόση μεγαλοπρέπεια και πολυτέλεια, ώστε «οι βάρβαροι έμειναν έκπληκτοι» Ειρήνη και συνθήκη με όσους Θερβιγγιανούς (Βησιγότθους πλέον) πολεμούσαν ακόμα τους Ρωμαίους στη Θράκη, συμφωνήθηκαν το 382 και κράτησαν μέχρι τον θάνατο του Θεοδοσίου το 395.

Παραπομπές

Γότθοι
Βασιλείς των Βησιγότθων
Ερμενγάρδη της Ιταλίας

Η Ερμενγάρδη, ιταλ. Ermengarda/Ermengarde/Irmingard (852/5 - 897) από τον Οίκο των Καρολιδών ήταν κόρη του βασιλιά της Λομβαρδίας και με τον γάμο της έγινε βασίλισσα της Κάτω Βουργουνδίας & Προβηγκίας.

Βιογραφία
Ήταν το μόνο τέκνο του Λουδοβίκου Β΄ των Φράγκων & των Λομβαρδών και της Ενγκελμπέργκας των Σουππονιδών, κόρης του Αντέλχις Α΄ κόμη της Πάρμας, Μπρέσκιας, Κρεμόνας & Σπολέτο.

Οικογένεια
Παντρεύτηκε τον Μπόζο των Μπιβινιδών βασιλιά της Κάτω Βουργουνδίας & Προβηγκίας και είχε τέκνα:
 Ερμενγάρδη π.877-935, παντρεύτηκε τον Μανασσή Α΄ τον Γηραιό, κόμη του Σαλόν-συρ-Σεν (ή Σαόν;).
 Ενγκελμπέργκα/Εθελμπέργκα, παντρεύτηκε πρώτα τον Καρλομάν Β΄ των Καρολιδών βασιλιά της Δυτικής Φραγκίας και μετά τον Γουλιέλμο Α΄ δούκα της Ακουιτανίας.
 Λουδοβίκος Γ΄ ο Τυφλός βασιλιάς των Φράγκων, της Λομβαρδίας & της Προβηγκίας. Μάλλον νυμφεύτηκε την Άννα Ευδοκία των Μακεδόνων, κόρη του Λέοντα ΣΤ΄ του Σοφού, Αυτοκράτορα των Ρωμαίων.
 Κάρολος-Κωνσταντίνος απεβ. 962, κόμης του Βιέν.
 Κωνσταντία, παντρεύτηκε τον Μπόζο Β΄ των Μποζονιδών κόμη του Αρλ & του Αβινιόν. Απόγονοί τους οι βασιλείς της Γαλλίας, κ.ά..

Παραπομπές

Πηγές
 Wickham, Chris. Early Medieval Italy: Central Power and Local Society 400-1000. MacMillan Press: 1981.
 Valerie L. Garver, Women and Aristocratic Culture in the Carolingian World, Cornell University Press, 2009.
 Gay, Jules. L'Italie méridionale et l'empire Byzantin: Livre I. Burt Franklin: New York, 1904.

Δυναστεία των Καρολιδών
Λυσιμάχεια Αιτωλοακαρνανίας

Η Λυσιμάχεια είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 110 μέτρα.

Γεωγραφία - Ιστορία
Η Λυσιμάχεια βρίσκεται στα νοτιοδυτικά της λίμνης Λυσιμαχίας και στους βορειοδυτικούς πρόποδες του όρους Αράκυνθος (Ζυγός). Απέχει 17 χλμ. ΝΔ. από το Αγρίνιο και 28,5 χλμ. ΒΔ. από το Μεσολόγγι. Η παλιά ονομασία της, την περίοδο της τουρκοκρατίας, ήταν Μουρστιάνο ή Μούρστανο και σύμφωνα με την τοπική παράδοση οφειλόταν στον Τούρκο αγά της περιοχής που ονομαζόταν Μουρστιάν. Πιθανολογείται ότι στην περιοχή υπήρξε η αρχαία Λυσιμάχεια εξ΄αιτίας μικρού κατάλοιπου Πελασγιακού τείχους, που βρέθηκε στην τοποθεσία "Άγιος Νικόλαος".

Διοικητικά
Ως Μουρστιάνο αναφέρεται μετά την απελευθέρωση το 1835 στο ΦΕΚ 19Α - 07/12/1835 να προσαρτάται στον τότε δήμο Ωλενείας. Το 1927 ορίζεται έδρα της νεοϊδρυθείσας κοινότητας Μουρστιάνου και το 1927 μετονομάζεται σε Λυσιμάχεια. Σύμφωνα με το πρόγραμμα Καλλικράτης αποτελεί την τοπική κοινότητα Λυσιμαχείας που υπάγεται στη δημοτική ενότητα Αγγελοκάστρου του δήμου Αγρινίου και σύμφωνα με την απογραφή 2011 έχει πληθυσμό 335 κατοίκους.

Καπνοφυτείες 
Η οικονομία του χωριού στηρίζονταν κυρίως στις Καπνοφυτείες λίγο έξω από το χωριό,αλλά μετά από την απαγόρευσή τους από την κυβέρνηση(2015) ο τόπος ερήμωσε αρκετά.

Αξιοθέατα 
Αν ποτέ βρεθείτε στη Λυσιμαχεία,μπορείτε να δείτε το ''Μνημείο των Πεσόντων'' στην κεντρική πλατεία,ή να θαυμάσετε την φυσική ομορφιά του Ζυγού από το εκκλησάκι του Άη Νικόλα.Επίσης,τα αναγνωρισμένα ιαματικά Λουτρά Χέλωβα(γνωστά και ως πηγή ''Σώκου'' στις πηγές της λίμνης) ήταν πανελλήνια γνωστά μέχρι να κλείσουν.

Παραπομπές 

Χωριά του νομού Αιτωλοακαρνανίας
Δήμος Αγρινίου
Μπέτυ Μπλου

Η Μπέτυ Μπλου (γαλλικά: 37°2 le Matin) είναι Γαλλική ταινία του 1986 σε σκηνοθεσία  Ζαν-Ζακ Μπενέξ, από το βιβλίο 37°2 Το πρωί, σε σενάριο του συγγραφέα και του σκηνοθέτη.

Πλοκή 

Η ταινία περιγράφει την ιστορία ενός παθιασμένου έρωτα με τραγική εξέλιξη. Ο Ζοργκ είναι ένας ερασιτέχνης συγγραφέας, που έχει παρατήσει το έργο του και ζει σαν ο γενικός επιστάτης μιας ντουζίνας μπανγκαλόου σε κάποια παραλιακή περιοχή της Νότιας Γαλλίας. Εντελώς ξαφνικά κι απρόσμενα, εισβάλει στη ζωή του, η προκλητική και σέξι Μπέτυ. Η νεαρή κοπέλα φανερώνει από την αρχή μια παθιασμένη αφοσίωση σε εκείνον και το ταλέντο του, αλλά και μια κυκλοθυμική συμπεριφορά που ταράζει τη σχέση τους. Το ερωτευμένο ζεύγος, μετά από την πρόκληση εμπρησμού στην φωλιά τους, μετακομίζει σε προάστιο του Παρισιού και από εκεί σε μια πόλη της Νότιας Γαλλίας, όπου διατηρούν ένα μαγαζί πώλησης μουσικών πιάνων. Η Μπέτυ, μετά από ανεπιτυχείς προσπάθειες να μείνει έγκυος (ο πρωτότυπος τίτλος, 37.2 βαθμοί κελσίου είναι η θερμοκρασία του σώματος μιας εγκύου γυναίκας το πρωί), αρχίζει να εκδηλώνει επικίνδυνες ψυχαναγκαστικές διαταραχές και ξαφνικές καταστροφικές εκρήξεις. Ο Ζοργκ θα την ακολουθήσει μέχρι το τέλος, προσπαθώντας να την προστατέψει από τον ίδιο τον εαυτό της.

Βραβεία 
 Βραβείο Σεζάρ Καλύτερης αφίσας
 Υποψηφιότητα για Όσκαρ Καλύτερης ξενόγλωσσης ταινίας

Κριτικές 
Η ταινία γνώρισε μεγάλη εμπορική επιτυχία στην Γαλλία αλλά και σε πολλές άλλες χώρες παρά τις συγκρατημένες κριτικές. Είναι η τρίτη ταινία του Μπενέξ μετά την Ντίβα και Το φεγγάρι στον υπόνομο και η μεγαλύτερη επιτυχία του. Επίσης η ταινία έκανε διεθνή σταρ την άγνωστη Μπεατρίς Νταλ. Σημαντικό ρόλο στην επιτυχία της έπαιξε και η μουσική του Γκάμπριελ Γιάρεντ. Κέρδισε μόνο το Βραβείο Σεζάρ αφίσας αν και είχε υποψηφιότητες σε όλες τις βασικές κατηγορίες.

Παραπομπές

Εξωτερικοί σύνδεσμοι 
 https://www.imdb.com/title/tt0090563/

Ταινίες του 1986
Γαλλικές ταινίες
Γαλλικές δραματικές ταινίες
Γαλλόφωνες ταινίες
Ταινίες βασισμένες σε γαλλικά μυθιστορήματα
Μαργαρίτα της Βραβάντης, κόμισσα του Λουξεμβούργου

Η Μαργαρίτα, γαλλ. Marghrete (4 Οκτωβρίου 1276 - 14 Δεκεμβρίου 1311) από τον Οίκο του Ρέγκιναρ ήταν κόρη του δούκα της Βραβάντης και με τον γάμο της έγινε κόμισσα του Λουξεμβούργου.

Βιογραφία
Ήταν η πρώτη κόρη (1η από τον 1ο γάμο) του Ιωάννη Β΄ δούκα της Βραβάντης και της Μαργαρίτας των Νταμπιέρ , κόρης του Γκυ κόμη της Φλάνδρας.

Όταν η Μαργαρίτα απεβίωσε, το επόμενο έτος ο σύζυγός της έγινε βασιλιάς της Γερμανίας & της Ιταλίας.

Οικογένεια
Παντρεύτηκε το 1292 τον Ερρίκο Ζ΄ κόμη του Λουξεμβούργου και είχε τέκνα:
 Ιωάννης 1296-1346, κόμης του Λουξεμβούργου και βασιλιάς της Βοημίας.
 Μαρία του Λουξεμβούργου 1304-1324, παντρεύτηκε τον Κάρολο Δ΄ των Καπετιδών βασιλιά της Γαλλίας.
 Βεατρίκη 1305-1319, παντρεύτηκε τον Κάρολο Α΄ των Καπετιδών-Ανζού βασιλιά της Ουγγαρίας.

Πηγές
 John A. Gades, Luxemburg in the Middle Ages, (Brill, 1951), 119.

Παραπομπές 

Οίκος του Ρέγκιναρ
Βασίλισσες της Ιταλίας
Κόμισσες του Λουξεμβούργου
Βασίλισσες της Γερμανίας
Αλεσάντρο Μόμο

Ο Αλεσάντρο Μόμο (ιταλικά: Alessandro Momo), (26 Νοεμβρίου 1956 - 19 Νοεμβρίου 1974), ήταν Ιταλός ηθοποιός, ο οποίος έγινε γνωστός από τις ταινίες Μαλίτσια (1973) και Άρωμα γυναίκας (1974).

Βιογραφία 
Ο Μόμο ξεκίνησε  την καριέρα του πολύ νέος, ως πρωταγωνιστής  σε μια σειρά από ιταλικά φωτορομάνζα που εμφανίζονταν επίσης μαζί με την Τζιούσβα Φιοραβάντι. Έγινε διάσημος χάρη στις εμφανίσεις του σε διάφορες ταινίες συμπεριλαμβανομένων των ταινίων "The Police Serve the Citizens?", "Lovers  and Other Relatives", "The Night of the Assassin". 
 
Ο Αλεσάντρο Μόμο πέθανε στην Ρώμη στις 19 Νοεμβρίου του 1974, λίγες μέρες πριν τα 18α γενέθλια του και έχοντας ολοκληρώσει τα γυρίσματα της τελευταίας του ταινίας "Άρωμα γυναίκας" με συμπρωταγωνιστές τον Βιτόριο Γκάσμαν και την Αγκοστίνα Μπέλι.

Ο θάνατος του προήλθε εξαιτίας του ατυχήματος που είχε με μια μοτοσυκλέτα, την οποία δανείστηκε από  τη φίλη του Ελεονόρα Τζιόρτζι, που είχε φύγει για ένα ταξίδι. Η ηθοποιός εξετάστηκε αργότερα για απερίσκεπτες ενέργειες επειδή ο Μόμο δεν ήταν ακόμη 18 ετών και δεν είχε  το δικαίωμα να  οδηγεί μοτοσικλέτα, σύμφωνα με τους κανονισμούς εκείνης της εποχής.

Φιλμογραφία 
 La scoperta, σε σκηνοθεσία Έλιο Πικόν (1969)
 Il divorzio, σε σκηνοθεσία Ρομόλο Γκουεριέρι (1970)
 Appuntamento col disonore, σε σκηνοθεσία Αντριάνο Μπολτσόνι (1970)
 Μαλίτσια, σε σκηνοθεσία Σαλβατόρε Σαμπέρι (1973)
 La polizia è al servizio del cittadino?, σε σκηνοθεσία Ρομόλο Γκουεριέρι (1973)
 Peccato veniale, σε σκηνοθεσία Σαλβατόρε Σαμπέρι (1974)
 Άρωμα γυναίκας, σε σκηνοθεσία Ντίνο Ρίζι (1974)

Εξωτερικοί σύνδεσμοι 
 Ο

Παραπομπές 

Ιταλοί άνδρες ηθοποιοί
Κατάλογος δημάρχων Γρεβενών

Ο Δήμαρχος Γρεβενών είναι ο επικεφαλής του Δήμου Γρεβενών. Στο αξίωμα υπηρέτησε για πρώτη φορά ο Θωμάς Γιαννόπουλος, από το 1945 ως το 1946.  Ο πρώτος αιρετός δήμαρχος μεταπολιτευτικά ήταν ο Στέργιος Βρέντζιος. Σημερινός δήμαρχος είναι ο Γεώργιος Δασταμάνης.

Δήμαρχοι Γρεβενών 

Πριν το 1945, αναφέρεται ως δήμαρχος Γρεβενών ο Ζ. Ντούντας.

Παραπομπές 

Γρεβενων
 *
Άλμπερτ Κάντερ

Ο Άλμπερτ Κάντερ (Albert Kanter ; 11 Απριλίου 1897 - 17 Μαρτίου 1973) ήταν ο δημιουργός των Κλασικών Εικονογραφημένων και των Παιδικών Κλασικών Εικονογραφημένων. Ο Κάντερ ξεκίνησε την δημιουργία των Κλασικών Εικονογραφημένων με τους Τρεις Σωματοφύλακες τον Οκτώβριο 1941. Η απόδοση των κλασικών μυθιστορημάτων σε κωμικά βιβλία έκανε δημοφιλείς τις κλασικές ιστορίες στα παιδιά και τους εφήβους.

Βιογραφία

Πρώτα χρόνια 
Ο Κάντερ γεννήθηκε στο Μπαράνοβιτς της Ρωσίας και το 1904 μετανάστευσε στις ΗΠΑ. Έζησε για ένα διάστημα στο Νέο Χαμσάϊρ. Σε ηλικία 16 ετών εγκατέλειψε το σχολείο και εργάστηκε για χρόνια ως πωλητής σε κατάστημα με είδη ταξιδιού. Παντρεύτηκε την Rose Ehrenrich το 1917 και μετακόμισε στην Τζόρτζια. Απέκτησε τρία παιδιά.

Καριέρα 
Ο Κάντερ είναι περισσότερο γνωστός για την δημιουργία των Κλασικών Εικονογραφημένων, τα οποία είχαν τεράστια επιτυχία δεδομένου του αριθμού των ανατυπώσεων των τευχών 1, 2, 3 και 5 ; κάτι που δεν είχε συμβεί ποτέ μέχρι τότε στην βιομηχανία των κόμικ. Η επιτυχία των κόμικ έκανε γνωστά τα κλασικά μυθιστορήματα σε ένα ευρύ κοινό παιδιών και εφήβων για αρκετές δεκαετίες. Και οι 169 τίτλοι των Κλασικών Εικονογραφημένων έχουν ανατυπωθεί, μερικά από τα οποία περισσότερες από 25 φορές. Τον Μάρτιο 1947 τα Κλασικά Κόμικ έγιναν Κλασικά Εικονογραφημένα, μετά την κυκλοφορία του 35ου τεύχους που είχε τίτλο Οι Τελευταίες Μέρες της Πομπηΐας.

Ο Κάντερ δημιούργησε τα Παιδικά Κλασικά Εικονογραφημένα το 1953, τα οποία είχαν παρόμοια επιτυχία.

Παρά την επιτυχία των Κλασικών Εικονογραφημένων, ο Άλμπερτ Κάντερ πούλησε την επιχείρηση στον Patrick Frawley και η σειρά σταμάτησε να εκδίδεται το 1971.

Εξωτερικοί σύνδεσμοι 
 Jack Lake Productions - Classic Illustrated Junior Comics
 Classic Comic Store - UK Publishers of the modern series of Classics Illustrated and dealers in vintage and modern comic books

Παραπομπές 

Δημιουργοί κόμικς
Λεντίνη Αιτωλοακαρνανίας

Η Λεντίνη είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 137 μέτρα, το οποίο βρίσκεται στις νότιες όχθες της τεχνητής λίμνης Καστρακίου και σε απόσταση 30 χλμ. Β. , από το Αγρίνιο. Ως οικισμός αναφέρεται επίσημα από το 1920 να απογράφεται στην τότε κοινότητα Σαργιάδας. Σύμφωνα με το πρόγραμμα Καλλικράτης, μαζί με τους οικισμούς Σαργιάδα, Αγία Βαρβάρα, Κοκκινόλογγο, Μαυρομύτη, Φραγκόσκαλα και Ποτιστικό αποτελούν την τοπική κοινότητα Σαργιάδας που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 7 κατοίκους.

Παραπομπές 

Χωριά του νομού Αιτωλοακαρνανίας
Δήμος Αγρινίου
Ρίχεντσα του Νόρτχαϊμ

Η Ρίχεντσα, γερμ. Richenza (π. 1088 - 10 Ιουνίου 1141) από τον Οίκο του Νόρτχαϊμ ήταν κόρη του δούκα της Φρισίας και με τον γάμο της έγινε δούκισσα της Σαξονίας και βασίλισσα της Γερμανίας.

Βιογραφία
Ήταν η πρώτη κόρη του Ερρίκου μαργράβου της Φρισίας και της Γερτρούδης των Μπρουνονιδών, κόρης του Έγκμπερτ Α΄ μαργράβου του Μάισσεν.

Οικογένεια
Παντρεύτηκε π. το 1007 τον Λοθάριο Γ΄ των Σούπλινμπουργκ δούκα της Σαξονίας και βασιλιά της Γερμανίας & Λομβαρδίας και είχε τέκνο:
 Γερτρούδη 1115-1143, παντρεύτηκε πρώτα τον Ερρίκο Ι΄ των Γουέλφων δούκα της Βαυαρίας και μετά τον Ερρίκο Β΄ των Μπάμπενμπεργκ δούκα της Αυστρίας.
 Ερρίκος ΙΒ΄ ο Λέων π.1130-1195, δούκας της Βαυαρίας και Γ΄ ως δούκας της Σαξονίας.

Πηγές
  genealogie-mittelalter.de

Παραπομπές

Αυτοκράτειρες της Αγίας Ρωμαϊκής Αυτοκρατορίας
Βασίλισσες της Ιταλίας
Δούκισσες της Σαξονίας
Λευτέρης Ελευθερίου

Ο Λευτέρης Ελευθερίου (Νάξος,24 Μαϊου 1979) είναι Έλληνας ηθοποιός του θεάτρου της τηλεόρασης και του κινηματογράφου.

Βιογραφικό 
Γεννήθηκε την άνοιξη του 1979 και μεγάλωσε στη Νάξο, αλλά από το 1990 ζει στην Αθήνα. Ξεκίνησε το 2002 με το θεατρικό εργαστήρι «Χαλίνδρα» στο Χαλάνδρι. Στη συνέχεια παρακολούθησε σεμινάρια στο «Θέατρο των Αλλαγών» και στη συνέχεια σπούδασε στη Σχολή Δραματικής Τέχνης «Αρχή», της Νέλλης Καρρά. Έχει παίξει στην παράσταση «Καμένα Βούρλα» της Δήμητρας Παπαδοπούλου σε σκηνοθεσία Σταμάτη Φασουλή. Στη συνέχεια, εμφανίστηκε και στην τηλεόραση και έκτοτε συμμετείχε σε αρκετές παραγωγές.
Τη σεζόν 2022 θα παίξει στη κωμική σειρά Ο φίλος μου ο Λευτεράκης από τα Νεοκλασικά του Άλφα.

Φιλμογραφία

Τηλεόραση

Κινηματογράφος

Διαδίκτυο 

Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Έλληνες κωμικοί
Αγνή (αποσαφήνιση)

Με το όνομα αυτό υπάρχουν οι κάτωθι:

Ευγενείς
 Αγνή Α΄ του Νεβέρ
 Αγνή (σύζυγος του Ραμίρο Α΄ της Αραγωνίας)
 Αγνή η Μομφερρατική
 Αγνή Μόρτιμερ, κόμισσα του Πέμπροκ
 Αγνή της Ακουιτανίας, βασίλισσα της Αραγωνίας
 Αγνή της Ακουιτανίας, βασίλισσα της Αραγωνίας και της Ναβάρρας
 Αγνή της Ακουιτανίας, βασίλισσα του Λεόν και της Καστίλης
 Αγνή του Πουατιέ (1052-1089)
 Αγνή της Βουργουνδίας, δούκισσα της Ακουιτανίας
 Αγνή της Βουργουνδίας (1407-1476)
 Αγνή της Γαλλίας
 Αγνή της Γαλλίας (Άννα του Βυζαντίου)
 Αγνή της Γαλλίας, δούκισσα της Βουργουνδίας
 Αγνή της Κλέβης
 Αγνή της Μερανίας
 Αγνή του Βάιμπλινγκεν
 Αγνή του Βρανδεμβούργου
 Αγνή του Δυρραχίου
 Αγνή του Μποζέ
 Αγνή του Περιγκόρ
 Αγνή του Πουατιέ
 Αγνή του Φωσινύ
 Αγνή των Νταμπιέρ

Προσωπικότητες
 Αγνή Μπάλτσα
 Αγνή Ντούτση
 Αγνή Όζμαν
Αντώνιος Μάγγος

Ο Αντώνιος Μάγγος (1910 – Ιωάννινα, Δεκέμβριος 1940) ήταν Έλληνας αθλητής του στίβου ο οποίος ειδικευόταν στους δρόμους ταχύτητας και στους δρόμους μεσαίων αποστάσεων.

Γεννήθηκε το 1910 και ήταν αθλητής στίβου του Πανελληνίου Γ.Σ.. Το 1927 συμμετείχε στους πρώτους ομαδικούς αθλητικούς αγώνες σκυταλοδρομιών, ρίψεων και αλμάτων, που διοργανώθηκαν παράλληλα με τους Β΄ Γυναικείους αγώνες του Πανιωνίου. Κατέκτησε το αργυρό μετάλλιο στα 4 × 800 μ. σκυταλοδρομία (9.09.6) με τους Γ. Αθανασιάδη, Ανεμογιάννη και Φουντάκο. Την ίδια χρονιά, στο Πανελλήνιο Πρωτάθλημα Στίβου που διεξήχθη στη Θεσσαλονίκη, κέρδισε το χάλκινο μετάλλιο στα 400 μέτρα (56.2) και στα 800 μέτρα (2.08.0).

Το 1928 εκπροσώπησε την Ελλάδα στους Ολυμπιακούς Αγώνες που διοργανώθηκαν στο Άμστερνταμ της Ολλανδίας. Αγωνίστηκε στα 800 μέτρα στην 3η σειρά  του πρώτου γύρου τερματίζοντας στην 7η θέση. Το ίδιο έτος, στο Πανελλήνιο Πρωτάθλημα της Αθήνας, κατέκτησε χρυσό μετάλλιο στα 800 μέτρα (2.03.8) και χάλκινο μετάλλιο στα 400 μέτρα (53.6) και στα 1500 μέτρα (4.32.8). Με την επίδοσή του στα 800 μέτρα κατέρριψε το Πανελλήνιο ρεκόρ.

Στο Πρωτάθλημα του 1929, στην Αθήνα, κατέκτησε το χρυσό μετάλλιο στα 4 × 1500 μ. σκυταλοδρομία (3.41.0) με τους Φουντάκο, Μπούρλο και Ροζάκη πραγματοποιώντας νέο εθνικό ρεκόρ.

Ο Αντώνης Μάγγος έπασχε από οφθαλμική νόσο και δεν υπηρέτησε στο στρατό. Κατετάγη ως εθελοντής και εξαιτίας της όρασης του έπεσε σε χαράδρα όπου έμεινε ζωντανός αλλά αγνοούμενος επί τρείς ημέρες. Πέθανε τον Δεκέμβρη του 1940 στο στρατιωτικό νοσοκομείο, στα Γιάννενα.

Επιτεύγματα

Εθνικές διοργανώσεις

Διεθνείς διοργανώσεις

Παραπομπές

Εξωτερικοί σύνδεσμοι 
Αντώνιος Μάγγος sports-reference.com, Ανακτήθηκε 24 Σεπτεμβρίου 2019

Έλληνες αθλητές δρόμων ταχύτητας
Έλληνες αθλητές δρόμων μεσαίων αποστάσεων
Αθλητές στίβου Πανελληνίου
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 1928
Κάτοχοι μεταλλίων του Πανελλήνιου Πρωταθλήματος Στίβου
Μάγγος Αντώνιος
Κατοικήσιμη ζώνη

Κατοικήσιμη ζώνη είναι η ζώνη όπου ένα ουράνιο σώμα έχει τις κατάλληλες συνθήκες για να υπάρξει νερό, μικροβιακή ζωή ή και ζωή με νοημοσύνη, γενικότερα κατάλληλες συνθήκες για ζωή.

Παραπομπές 

Βιοαστρονομία
Εποικισμός του διαστήματος
Ελευθερία Αιτωλοακαρνανίας

Η Ελευθερία είναι πεδινός οικισμός του Αγρινίου στην Περιφερειακή Ενότητα Αιτωλοακαρνανίας σε υψόμετρο 100 μέτρων.

Γεωγραφία - Ιστορία 
Η Ελευθερία βρίσκεται στον κάμπο του Αγρινίου σε απόσταση 3 χλμ. νοτιοανατολικά από το κέντρο της πόλης. Ανατολικά του χωριού περνάει ο χείμαρρος Ερμίτσα και στα νότια συνορεύει με τον Άγιο Ιωάννη Ρηγανά. Αναφέρεται επίσημα ως οικισμός για πρώτη φορά το 1971 στο ΦΕΚ 53Α - 16/03/1971 με την ονομασία Δημήτριος Πατίλης. Το 1984 με το ΦΕΚ 45Α - 16/04/1984 μετονομάστηκε σε Ελευθερία. Σύμφωνα με το πρόγραμμα Καλλικράτης ανήκει στη δημοτική κοινότητα Αγρινίου που υπάγεται στη δημοτική ενότητα Αγρινίου του Αγρινίου και σύμφωνα με την απογραφή 2011 έχει πληθυσμό 147 κατοίκους.

Παραπομπές 

Χωριά του νομού Αιτωλοακαρνανίας
Δήμος Αγρινίου
Ο Φανφαρόνος

Ο Φανφαρόνος (Πρωτότυπος τίτλος στα ιταλικά: Il
Sorpasso), είναι μια ιταλική κωμωδία του 1962 σε σκηνοθεσία Ντίνο Ρίζι και πρωταγωνιστούν ο Βιτόριο Γκάσμαν και ο Ζαν-Λουί Τρεντινιάν.

Η ταινία Θεωρείται το αριστούργημα του Ρίζι και είναι ένα από τα καλύτερα παραδείγματα του κινηματογραφικού είδους Κομέντια αλ'ιταλιάνα.

Υπόθεση  
Ένας νεαρός ντροπαλός φοιτητής της νομικής, ο Ρομπέρτο (Τρεντινιάν) καθώς κοιτάζει έξω από το παράθυρό του δωμάτιου του, ξαφνικά βλέπει να περνάει ένα σπορ αυτοκίνητο και να σταματάει μπροστά του. Ο οδηγός του, ονομάτι Μπρούνο (Γκάσμαν) του ζητάει μια ασήμαντη χάρη, η οποία είναι να κάνει ένα τηλεφώνημα. Ο Ρομπέρτο λέει στον Μπρούνο να ανέβει ο ίδιος στο δωμάτιο και να κάνει την κλήση ο ίδιος. Ο Μπρούνο δεχέται και κάνει το τηληφώνημα, αλλά χωρίς να βρει κάποιον από τους φίλους του. Για να ανταποδώσει την ευγενική κινηση του Ρομπέρτο που του επέτρεψε να κάνει την κλήση, ο Μπρούνο θα του προτείνει να τον πάει μια βόλτα με το σπορ αυτοκίνητο του.

Ο Ρομπέρτο κουρασμένος από την μελετή και τις εξετάσεις θα δεχθεί και η βόλτα θα εξελιχθεί σε ένα ταξίδι δύο ημερών από την Ρώμη ως την Τοσκάνη, όπου θα επισκεφτούν και τις οικογένειες τους στην πορεία.

Κατά τη διάρκεια αυτού του ταξιδιού ο Ρομπέρτο επανεξετάζει κάποιες στιγμές  της ζωής του και ξαφνικά συνειδητοποιεί ότι η ζωή του Μπρούνο δεν είναι πραγματικά τόσο ξέγνοιαστη όπως θέλει να δείξει ο ίδιος.

Σε ένα απροσδόκητο φινάλε, το αυτοκίνητο του Μπρούνο με μεγάλη ταχύτητα κάνει μια θανατηφόρα προσπέραση σε ένα άλλο όχημα, ξεφεύγει από το δρόμο και πέφτει σε έναν γκρεμό.

Ο Μπρούνο παραμένει ζωντανός, αλλά ο Ρομπέρτο ​​χάνει την ζωή του.

Διανομή ρόλων  
 Βιτόριο Γκάσμαν ως Μπρούνο Κορτόνα
 Ζαν-Λουί Τρεντινιάν ως Ρομπέρτο Μαριάνι
 Κάθριν Σπάακ ως Λιλί Κορτόνα 
 Κλαούντιο Γκόρα ως Μπίμπι
 Λουίτζι Ζερμπινάτι ως εκφωνητής
 Λουτσιάνα Αντζιολίνο ως σύζυγος του Μπρούνο
 Λίντα Σίνι ως Λιντία
 Νάντο Αντζελίνι ως Αμαντέο

Βραβεία 
Νταβίντ ντι Ντονατέλο καλύτερου Α' ανδρικού ρόλου για τον Βιτόριο Γκάσμάν
Νάστρο ντ' Αρτζέντο Καλύτερου Ηθοποιού για τον Βιτόριο Γκάσμαν
Βραβείο καλύτερης σκηνοθεσίας για τον Ντίνο Ρίζι στο Φεστιβάλ Κινηματογράφου Μαρ ντελ Πλάτα.

Υποδοχή 
Οι κριτικοί κινηματογράφου συχνά αναγνωρίζουν ότι η ταινία προσφέρει ένα οδυνηρό πορτρέτο της Ιταλίας στις αρχές της δεκαετίας του '60, όταν το «οικονομικό θαύμα» (που ονομάστηκε «έκρηξη») άρχιζε να μετατρέπει τη χώρα από μια παραδοσιακά γεωργική και οικογενειακή κοινωνία σε μια πιο ρηχή, ατομικιστική και καταναλωτική.

Παραπομπές

Εξωτερικοί σύνδεσμοι 
   
 

Ιταλικές ταινίες
Κομέντια αλ'ιταλιάνα
Ταινίες του 1962
Ταινίες σε σκηνοθεσία Ντίνο Ρίζι
Ταινίες γυρισμένες στην Ρώμη
Ιταλόφωνες ταινίες
Γκουίλα της Προβηγκίας

H Γκουίλα, ιταλ. Guilla/Willa (απεβ. πριν το 924) ίσως από τον Οίκο των Μπιβινιδών ήταν μάλλον κόρη του βασιλιά της Κάτω Βουργουνδίας (Προβηγκίας) και με τον γάμο της έγινε βασίλισσα της Λομβαρδίας.

Βιογραφία
Η καταγωγή της είναι αβέβαιη. Πιστεύεται ότι ήταν κόρη του Μπόζο της Προβηγκίας (Κάτω Βουργουνδίας) και εκτιμούμε ότι ήταν η μητέρα του Ροδόλφου Β΄ βασιλιά της Άνω Βουργουνδίας. Αυτές οι δύο συγγένειες φαίνεται να συμφωνούν με τις -σχεδόν σύγχρονες της εποχής- πηγές. Η πρώτη συγγένεια την κάνει αδελφή (τουλάχιστον ετεροθαλή) του Λουδοβίκου του Τυφλού, βασιλιά της Προβηγκίας, Λομβαρδών και Φράγκων. Η δεύτερη την κάνει πρόγονο των βασιλέων της Βουργουνδίας, που ο Οίκος τους είναι ο τελευταίος της ανεξάρτητης Βουργουνδίας. Επίσης των Οθωνιδών βασιλέων της Γερμανίας, του τελευταίου Καρολίδη βασιλιά της Γαλλίας, αρκετών δουκών της Σουαβίας του Οίκου των Παλαιών Γουέλφων, του Οίκου των Σαλίων και τελικά όλων των Ευρωπαϊκών βασιλικών Οίκων από τον Μεσαίωνα.

Το τέλος της, το 912-924, προσδιορίζεται από ένα καταστατικό τού 924 που την αναφέρει ως αποβιώσασα. Έπειτα από το τέλος της, ο 2ος σύζυγός της Ούγος ανέλαβε από τον γιο της Ροδόλφο Β΄ το βασίλειο των Λομβαρδών, ο οποίος ήταν γιος τού 1ου συζύγου της.

Οικογένεια
Είναι βέβαιο, ότι παντρεύτηκε πρώτα τον Ροδόλφο Α΄ των Παλαιών Γουέλφων βασιλιά της (Άνω) Βουργουνδίας και είχε τέκνο:
 Ροδόλφος Β΄ π.880-937, βασιλιάς της Βουργουνδίας και της Λομβαρδίας. 
 Κορράδος Α΄ π.925-993, βασιλιάς της Βουργουνδίας.
 Αγία Αδελαΐδα 931-999, παντρεύτηκε τον Όθωνα Α΄ της Γερμανίας.
 Αδελαΐδα, παντρεύτηκε τον Λουδοβίκο τον Τυφλό βασιλιά της Προβηγκίας, της Λομβαρδία & της Φραγκίας.
 Βίλλα π.900-μετά το 936, παντρεύτηκε τον Μπόζο μάργραβο της Τοσκάνης, αδελφό του Ούγου.
 Βαλντράντα, παντρεύτηκε τον Βονιφάτιο Α΄ πρίγκιπα του Σπολέτο.

Ο Ροδόλφος Α΄ απεβίωσε το 912 και η Γκουίλα έκανε δεύτερο γάμο με τον Ούγο των Μποζονιδών κόμη της Αρλ. Όταν απεβίωσε ο Ροδόλφος Β΄, τον διαδέχθηκε στη Λομβαρδία. Δεν απέκτησαν απογόνους. Ο Ούγος έκανε άλλους δύο γάμους και είχε και νόθα τέκνα.

Πηγές
 Riché, Pierre (1993). The Carolingians: A Family Who Forged Europe. ISBN 978-0-8122-1342-3.
 Reuter, Timothy (1991). Germany in the early middle ages, c. 800-1056. Addison-Wesley Longman Ltd. ISBN 0-582-49034-0.

Παραπομπές 

Οίκος των Μποζονιδών
Σύζυγοι των βασιλέων των Φράγκων
Γενικές εκλογές στα Φίτζι (2018)

Γενικές εκλογές διεξήχθησαν στα Φίτζι στις 14 Νοεμβρίου 2018.  Το αποτέλεσμα ήταν μια νίκη για το κυβερνών κόμμα Πρώτα τα Φίτζι του πρωθυπουργού Φρανκ Μπαϊνιμαράμα, το οποίο έλαβε λίγο περισσότερο από το 50% των ψήφων και 27 από τις 51 έδρες στο κοινοβούλιο, με απώλειες πέντε εδρών.  Το κύριο κόμμα της αντιπολίτευσης, το Σοσιαλδημοκρατικό Φιλελεύθερο Κόμμα, κέρδισε έξι έδρες, ενώ το Κόμμα της Εθνικής Ομοσπονδίας διατήρησε τις τρεις έδρες του. 

Στις εκλογές διαπιστώθηκε επίσης ότι η εκπροσώπηση των γυναικών στο κοινοβούλιο θα ανέλθει στο 20%, με 10 γυναίκες να εκλέγονται.

Ιστορικό και εκστρατεία 
Στις 30 Σεπτεμβρίου ο πρωθυπουργός Φρανκ Μπαϊνιμαράμα ανακοίνωσε ότι οι εκλογές θα διεξαχθούν στις 14 Νοεμβρίου 2018. Ο πρόεδρος Τζορτζ Κονρότε διέλυσε στη συνέχεια το κοινοβούλιο σύμφωνα με το άρθρο 58 (3) του Συντάγματος, κατόπιν συμβουλής του Πρωθυπουργού. 

234 υποψήφιοι που εκπροσωπούν έξι πολιτικά κόμματα έλαβαν μέρος στις εκλογές και 56 από τους υποψηφίους ήταν γυναίκες.  Ο αριθμός των υποψηφίων για το ψηφοδέλτιο καταρτίστηκε στις 18 Οκτωβρίου.  

Κατά τη διάρκεια της προεκλογικής εκστρατείας, ο ηγέτης του κόμματος Πρώτα τα Φίτζι Φρανκ Μπαϊνιμαράμα δήλωσε ότι ήθελε να κερδίσει όλες τις 51 κοινοβουλευτικές έδρες και να κυβερνήσει χωρίς αντιπολίτευση υποστηρίζοντας ότι τα δύο βασικά κόμματα της αντιπολίτευσης αντιπροσώπευαν τα συμφέροντα των i-Taukei και των Ινδο-Φιτζιανών και όχι όλων των Φιτζιανών.  Το κόμμα SODELPA (Σοσιαλδημοκρατικό Φιλελεύθερο Κόμμα) υποσχέθηκε να αποκαταστήσει το Μεγάλο Συμβούλιο Αρχηγών εντός 100 ημερών αν εκλεγεί και να εξετάσει το ενδεχόμενο αλλαγής του εκλογικού συστήματος για την αποκατάσταση των κοινοτήτων.  Αργότερα υποσχέθηκαν ρητά να επαναφέρουν το Σύνταγμα του 1997.  

Επίσης στη διάρκεια της προεκλογικής εκστρατείας ο ηγέτης της SODELPA, Σιτιβένι Ραμπούκα, κατηγορήθηκε και αθωώθηκε με την κατηγορία της ψευδούς δήλωσης των περιουσιακών στοιχείων και υποχρεώσεων του στον επόπτη των εκλογών.  Η προσφυγή της Ανεξάρτητης Επιτροπής των Φίτζι κατά της Διαφθοράς  (FICAC)  η οποία θα μπορούσε να είχε ως αποτέλεσμα την έκπτωση του Ραμπούκα δύο ημέρες πριν την ψηφοφορία, απορρίφθηκε, ενώ η FICAC υποχρεώθηκε να καταβάλει έξοδα ως αποζημίωση.  Λίγο πριν το αποτέλεσμα της έφεσης ο Ραμπούκα κλήθηκε και πάλι από την αστυνομία με απροσδιόριστες κατηγορίες. 

Την ημέρα των εκλογών, η ψηφοφορία σταμάτησε σε 26 εκλογικά κέντρα λόγω καταρρακτώδους βροχής και πλημμύρας.  Τα ψηφοδέλτια που ρίχτηκαν σε αυτά τα εκλογικά κέντρα καταστράφηκαν. Η ψηφοφορία ξεκίνησε με νέα ψηφοδέλτια το Σάββατο 17 Νοεμβρίου.

Εκλογικό σύστημα 
Τα 51 μέλη του Κοινοβουλίου εκλέχθηκαν από μια ενιαία εθνική εκλογική περιφέρεια με αναλογική εκπροσώπηση ανοιχτού καταλόγου, με εκλογικό όριο 5%. Οι έδρες κατανέμονται με τη μέθοδο d'Hondt.

Αποτελέσματα

Επακόλουθα 
Το κυβερνών κόμμα Πρώτα τα Φίτζι έχασε 5 έδρες, αλλά διατήρησε την πλειοψηφία στο Κοινοβούλιο. Ο ηγέτης του κόμματος Πρώτα τα Φίτζι Φρανκ Μπαϊνιμαράμα απέδωσε την απώλεια των ψήφων στις κακές καιρικές συνθήκες.  Ο  Μπαϊνιμαράμα ορκίστηκε ως πρωθυπουργός στις 20 Νοεμβρίου και διόρισε ένα υπουργικό συμβούλιο αργότερα.

Παραπομπές 

2018
Φιτζι
Μέλανι Γκαρσία

Η Μέλανι Γκαρσία Γκασπάρ (γεννημένη 9 Ιουνίου 2007) είναι Ισπανίδα τραγουδίστρια. Θα εκπροσωπήσει την Ισπανία στο Παιδικό Διαγωνισμό Τραγουδιού Eurovision 2019.

Η Μέλανι άρχισε να ενδιαφέρεται για την όπερα στην ηλικία των οκτώ ετών, όταν ήταν μέλος τοπικής χορωδίας στη Βαλένθια. Η Μέλανι άρχισε να διδάσκει αυτοπεποίθηση στο τραγούδι. Σε ηλικία δέκα ετών, η Μέλανι κέρδισε την έκδοση του La Voz Kids στην Ισπανία το 2018. Στις 29 Ιουνίου 2018, η Μέλανι κυκλοφόρησε το πρώτο της σινγκλ "Vivo por ella", ένα εξώφυλλο του "Vivo per lei" του Αντρέα Μποτσέλι. Το 2019 κυκλοφόρησε ένα δεύτερο σινγκλ, μια έκδοση εξωφύλλου του "O sole mio". Η Μέλανι επίσης συμμετείχε στην εκπομπή We Love Queen, όπου ερμήνευσε το τραγούδι Φρέντι Μέρκιουρι και Μονσεράτ Καμπαγιέ "Barcelona".

Έχει καταγωγή από την Ισπανία και την Αργεντινή.

Marte 
"Marte" (μετάφραση: Άρης) είναι τραγούδι από την ισπανίδα Μέλανι Γκαρθία. Θα εκπροσωπήσει την Ισπανία στον Παιδικό Διαγωνισμό Τραγουδιού Eurovision 2019. Το τραγούδι γράφτηκε και παράχθηκε από τον Πάμπλο Μόρα παράλληλα με τον Μανού Σωντ, μαζί με τη Μέλανι Γκαρσία.

Παραπομπές
Μυστική Υπηρεσία των Ηνωμένων Πολιτειών

Η Μυστική Υπηρεσία των Ηνωμένων Πολιτειών (επίσης USSS ή μυστική υπηρεσία ) είναι μια ομοσπονδιακή υπηρεσία επιβολής του νόμου στο Υπουργείο Εσωτερικής Ασφάλειας που εξασφαλίζει την ασφάλεια του προέδρου των Ηνωμένων Πολιτειών, του αντιπροέδρου των Ηνωμένων Πολιτειών, των άμεσων οικογενειών του προέδρου και του αντιπροέδρου, των πρώην προέδρων, των συζύγων τους και των ανήλικων τέκνων τους κάτω των 16 ετών, σημαντικών προεδρικών και αντιπροέδρων υποψηφίων και τους συζύγους τους και τους ξένους αρχηγούς κρατών. Η Μυστική Υπηρεσία παρέχει επίσης φυσική ασφάλεια για τον Λευκό Οίκο, το γειτονικό κτίριο του Υπουργείου Οικονομικών, την κατοικία του Αντιπροέδρου και όλες τις ξένες διπλωματικές αποστολές στην Ουάσινγκτον. 

Η Μυστική Υπηρεσία έχει εντολή από το Κογκρέσο με δύο ξεχωριστές και κρίσιμες αποστολές εθνικής ασφάλειας: προστασία των ηγετών του έθνους και διασφάλιση της οικονομικής και κρίσιμης υποδομής των Ηνωμένων Πολιτειών. 

Η προστατευτική αποστολή περιλαμβάνει προστατευτικές ενέργειες για τον συντονισμό του ανθρώπινου δυναμικού και της εφοδιαστικής με την τοπική και τοπική επιβολή του νόμου, προστατευτικές προόδους για τη διεξαγωγή εκτιμήσεων χώρου και χώρου για προστατευόμενους και προστατευτική νοημοσύνη για τη διερεύνηση όλων των τρόπων απειλών κατά των προστατευτικών. Η Μυστική Υπηρεσία είναι ο επικεφαλής οργανισμός που είναι επιφορτισμένος με το σχεδιασμό, το συντονισμό και την υλοποίηση ενεργειών ασφαλείας για εκδηλώσεις που ορίζονται ως Εθνικές Ειδικές Ασφάλειας (NSSE) . Στο πλαίσιο της αποστολής της Υπηρεσίας για την πρόληψη ενός συμβάντος πριν από την εμφάνισή της, ο οργανισμός βασίζεται σε σχολαστικές εκ των προτέρων εργασίες και εκτιμήσεις απειλών που αναπτύχθηκαν από τη Διεύθυνση Πληροφοριών για τον εντοπισμό δυνητικών κινδύνων για τους προστατευόμενους.

Επιθέσεις εναντίον προέδρων των ΗΠΑ 

Τον Νοέμβριο του 1963, ο πρόεδρος Τζον Φιτζέραλντ Κέννεντυ πυροβολήθηκε και σκοτώθηκε, ενώ τον Τζέραλντ Φορντ αποπειράθηκαν δύο φορές τον δολοφονήσουν και μία φορά τον Ronald Reagan.

Παραπομπές 

Υπηρεσίες ασφαλείας των ΗΠΑ
Ναυάγιο της Κηρύνειας

Το ναυάγιο της Κερύνειας θεωρείται το καλύτερα διατηρημένο αρχαίο πλοίο στην Ανατολική Μεσόγειο. Ανακαλύφθηκε το 1965, ανασύρθηκε και αναστηλώθηκε το 1967. Το πλοίο και το φορτίο του εκτίθενται στο Μουσείο στο Κάστρο της Κερύνειας στην Κύπρο.

Αρχαιολογικά ευρήματα από την Κύπρο
Μον ντε λα Μαντλέν

Τα Μον ντε λα Μαντλέν (γαλλικά: Les monts de la Madeleine, ελληνικά: Τα όρη της Μαντλέν) είναι μια οροσειρά που βρίσκεται στο βόρειο τμήμα του Κεντρικού Ορεινού Όγκου (Μασίφ Σαντράλ) στη Γαλλία, η υψηλότερη κορυφή των οποίων είναι στο Πιέρ ντυ Ζουρ, σε υψόμετρο 1.164 μέτρων. Τα όρη κυριαρχούν στην πεδιάδα της Ροάν και σημειώνουν το όριο μεταξύ των νομών Αλλιέ και Λουάρ, στην περιοχή Ωβέρνη-Ρον-Αλπ.

Ο ορεινός όγκος πήρε το όνομά του από το εκκλησάκι της Μαντλέν, που χτίστηκε κατά τον Μεσαίωνα.

Γεωγραφική θέση 
Τα Μον ντε λα Μαντλέν βρίσκονται στα βορειοδυτικά του νομού Λουάρ και στα νοτιοανατολικά του Αλλιέ.

Συνορεύουν στα ανατολικά με την πεδιάδα της Ροάν, στα δυτικά με το Βουρβονικό όρος (με το οποίο μερικές φορές ταυτίζονται), βόρεια με την περιοχή Σαρολαί και νότια με τα όρη του Φορέζ.

Tοπογραφία 

Το υψηλότερο σημείο του ορεινού όγκου βρίσκεται στο Πιέρ ντυ Ζουρ (1.164 μέτρα) στο νομό Αλλιέ, μια δασωμένη κορυφή που βρίσκεται στο δάσος της Ασίζ. Στις πλαγιές του βρίσκονται τα λιφτ του σκι και οι πίστες του χιονοδρομικού κέντρου Λα Λοζ ντε Γκαρντ, σε απόσταση 28 χιλιομέτρων από τη Ροάν.

Πολλές άλλες κορυφές υπερβαίνουν επίσης τα 1.000 μέτρα σε υψόμετρο, στο νομό Αλλιέ το Ραι Νταντιέ (1.076 μέτρα) και λίγο πιο χαμηλά, το Πιέρ Σαρμπονιέρ (1.031 μέτρα). Στο νομό Λουάρ, το υψηλότερο σημείο των Μον ντε λα Μαντλέν είναι το Ροσέ ντε Ροσφόρ, με 1.075 μέτρα υψόμετρο. 

Η περιοχή είναι άμεσα προσβάσιμη από τον περιφερειακό δρόμο D51 και κυριαρχεί στην πεδιάδα της Ροάν.

Εξωτερικοί σύνδεσμοι 

 Μον ντε λα Μαντλέν (γαλλικά)

Παραπομπές 
Οροσειρές της Γαλλίας
Καρίνα Ιγκνατυάν

Karina Ignatyan (Αρμενικά: Կարինա Իգնատյան, γεννημένη στις 7 Ιουλίου 2006) είναι γεννημένη Ρωσίδα, Αρμενικής καταγωγής τραγουδίστρια. Θα εκπροσωπήσει την Αρμενία στο Παιδικό Διαγωνισμό Τραγουδιού Eurovision 2019, με το τραγούδι "Colours of Your Dream".

Colours of Your Dream 
Colours of Your Dream είναι ένα τραγούδι που εκτελεί η Karina Ignatyan και έχει γραφτεί από τον Taras Demchuk, Avet Barseghyan και Margarita Doroshevish. Το τραγούδι θα εκπροσωπήσει την Αρμενία στο Παιδικό Διαγωνισμό Τραγουδιού Eurovision 2019. Το τραγούδι περιέχει στίχους στα Αρμενικά και Αγγλικά.

Παραπομπές 

Διαγωνισμός Παιδικού Τραγουδιού Eurovision
Αρνούλφος Α΄ της Βαυαρίας

Ο Αρνούλφος o Κακός, γερμ. Arnulf der Schlimme / der Böse (907 - 14 Ιουλίου 937) από τον Οίκο των Λεοπολδιδών ήταν δούκας της Βαυαρίας (907-937).

Βιογραφία
Ήταν γιος του Λεοπόλδου μαργράβου της Βαυαρίας και της Κουνιγούνδης των Αχαλολφινιδών, κόρης του Μπέρτολντ Α΄ παλατινού κόμη της Σουαβίας.

Οικογένεια
Παντρεύτηκε, όπως πίστευαν οι ιστορικοί, την Ιουδήθ των Ουνρουοχιδών, κόρη του Εβεράρδος μαργράβου του Φρίουλι, αλλά αυτή απεβ. π. 881, ενώ αρκετά  παιδιά του Αρνούφου γεννήθηκαν το διάστημα 912-930. Επιπλέον ο Αρνούλφος θα πρέπει να ήταν παιδί όταν νυμφεύτηκε, και αυτή μεγάλη. Είναι πιο πιθανό να νυμφεύτηκε την Ιουδήθ του Ζύλιχγκαου (γενν. π. 888), κόρη του Εβεράρδος κόμη του Ζύλιχγκαου (εγγονού του Εβεράρδος του Φρίουλι) και της Γκίζελα της Βερόνα. Είχαν τέκνα:
 Εβεράρδος άκμασε 937-940, δούκας της Βαυαρίας.
 Αρνούλφος π.912-954, παλατινός κόμης της Βαυαρίας.
 Χέρμαν απεβ. 954.
 Λουδοβίκος π. 930-μετά το 974.
 Ιουδήθ 925-985, παντρεύτηκε τον Ερρίκο Α΄ των Οθωνιδών δούκα της Βαυαρίας.
 Σβάνιλα.
 Μπέρτολντ Α΄ μαργράβος του Νόρντγκαου.
 Λούιτπολντ Α΄ μάργραβος του Όστμαρκ (ίσως ταυτίζεται με τον Λεοπόλδο Α΄ των Μπάμπενμπεργκ μάργραβο της Αυστρίας).
 Ιουδήθ.

Πηγές
 Bernhardt, John W. (1996). Itinerant Kingship and Royal Monasteries in Early Medieval Germany, C.936-1075. Cambridge University Press.
 Herbermann, Charles, ed. (1913). "article name needed". Catholic Encyclopedia. New York: Robert Appleton.

Παραπομπές 

Οίκος των Λεοπολδιδών
Γκέμπχαρτ του Σούπλινμπουργκ

Ο Γκέμπχαρτ του Σούπλινμπουργκ, (Γερμανικά : "Gebhard", πέθανε στις 9 Ιουνίου 1075) από τον Οίκο του Σούππλινμπουργκ ήταν κόμης του Χάρτσγκαου και του Νόρττυρινγκαου στη Σαξονία. Ο γιος του ήταν ο Λοθάριος Γ΄ Σούπλινμπουργκ, Αυτοκράτορας της Αγίας Ρωμαϊκής Αυτοκρατορίας. 
Ο Γκέμπχαρτ του Σούπλινμπουργκ ήταν γιος του κόμητος Μπέρνχαρντ του Σούπλινμπουργκ (πέθανε γύρω στο 1069) και της Ίδας του Κβέρφουρτ, ανιψιάς του Αποστόλου Μπρούνο του Κβέρφουρτ, διαδέχθηκε τον πατέρα του στο Χάρτσγκαου και το Νόρττυρινγκαου (1052).

Παντρεύτηκε την Χέντβιχ του Φόρμπαχ (πέθανε γύρω στο 1069) κόρη του Βαυαρού κόμη Φρειδερίκου του Φόρμπαχ και διάδοχο στο κάστρο του Σούππλινμπουργκ. Σύμφωνα με το Παγκόσμιο Σαξονικό Χρονικό είχε να αντιμετωπίσει την αντίσταση των αντίπαλων κομήτων του Γκόσεκ, συγγενών του Αδαλβέρτου αρχιεπισκόπου του Αμβούργου ο οποίος ακύρωσε τον γάμο. Ο Γκέμπχαρτ ενώθηκε μαζί με άλλους Σάξονες ευγενείς στην επανάσταση του Όθων του Νόρτχαϊμ και του Μπούρχαρτ Β΄, επισκόπου του Χάμπερστατ εναντίον του αυτοκράτορα Ερρίκου Δ΄ από τον Οίκο των Σαλίων. Έπεσε στην μάχη του Λάνγκενσαλτσα εναντίον των δυνάμεων του βασιλιά (1075), ο μεταθανάτιος γιος του Λοθάριος γεννήθηκε αμέσως μετά.

Οικογένεια

Νυμφεύτηκε π. το 1060 την Χέντβιχ του Φόρμπαχ, κόρη του Φρειδερίκου κόμη του Φόρμπαχ στη Βαυαρία και είχε τέκνα:

Λοθάριος Β΄ Σούπλινμπουργκ πριν το 1075-1137, δούκας της Σαξονίας, Β΄ ως βασιλιάς της Γερμανίας και, ως Γ΄, της Ιταλίας.
Ίντα.

Η Χέντβιχ έκανε δεύτερο γάμο με τον Θεοδώριχο Β΄ δούκα της Λωρραίνης.

Παραπομπές

Πηγές

Fletcher, Charles Robert Leslie (1914). The Making of Western Europe: Being an Attempt to Trace the Fortunes of the Children of the Roman Empire. Volume 2. E.P. Dutton and Company.
Jackman, Donald C. (2013). Gerhard Flamens (Part Two). Editions Enlaplage.
Jutta and Hildegard: The Biographical Sources. Translated by Silvas, Anna. The Pennsylvania State University Press. 1999.
Καστελντιντόνε

To Καστελντιντόνε (ιταλικά: Casteldidone, κρεμονική διάλεκτος: ) είναι δήμος της επαρχίας Κρεμόνας στην ιταλική περιοχή της  Λομβαρδίας, που βρίσκεται περίπου 110 χιλιόμετρα νοτιοανατολικά του Μιλάνου και περίπου 30 χιλιόμετρα ανατολικά της Κρεμόνας. Το 2018 είχε 570 κατοίκους.

Το Καστελντιντόνε συνορεύει με τους ακόλουθους δήμους: Καζαλματζόρε, Μαρτινιάνα ντι Πο, Πιαντένα, Ριβαρόλο ντελ Ρε εντ Ουνίτι, Ριβαρόλο Μαντοβάνο, Σαν Τζοβάνι ιν Κρότσε.

Στον δήμο βρίσκεται το Παλάτσο Μίνα ντέλα Σκάλα, του 17ου αιώνα.

Παραπομπές

Εξωτερικοί σύνδεσμοι
 
 Επίσημη ιστοσελίδα

Πόλεις της Λομβαρδίας‎